stanford-oval/wikipedia huggingface dataset:
ฉัตรชัย พะลัง
การทำงาน > งานการเมือง

ฉัตรชัยลงสมัครรับเลือกตั้งสมาชิกวุฒิสภา จ.ชุมพร เปีพ.ศ. 2549 ได้คะแนนเป็นอันดับหนึ่ง ชนะ พล.อ.ไพโรจน์ นาคฉัตรีย์ น้องชายของ นายปริญญา นาคฉัตรีย์ กรรมการการเลือกตั้ง (กกต.) แต่ไม่ได้รับการประกาศรับรองผลการเลือกตั้งจาก กกต. จนมีการฟ้องร้องดำเนินคดี พล.ต.อ.วาสนา เพิ่มลาภ ประธาน กกต. รวมทั้ง นายปริญญา นาคฉัตรีย์ และนายวีระชัย แนวบุญเนียร กกต. เป็นจำเลยในความผิด ฐานปฏิบัติหน้าที่หรือละเว้นการปฏิบัติหน้าที่โดยมิชอบ ตาม ประมวลกฎหมายอาญา มาตรา 157, ความผิดตาม พ.ร.บ. ว่าด้วยคณะกรรมการการเลือกตั้ง พ.ศ. 2541 มาตรา 24 และหมิ่นประมาทโดยการโฆษณา
ณัฐวุฒิ ใสยเกื้อ

| ณัฐวุฒิ ใสยเกื้อม> ว.ม., ป.ช. |
| --- | --- |
ณัฐวุฒิ ใน พ.ศ. 2553

ที่ปรึกษาของนายกรัฐมนตรี
อยู่ในวาระ
เริ่มดำรงตำแหน่ง  7 ตุลาคม พ.ศ. 2567  (4 เดือน 24 วัน)
นายกรัฐมนตรี: แพทองธาร ชินวัตร
ผู้อำนวยการครอบครัวเพื่อไทย
ดำรงตำแหน่ง 15 มิถุนายน พ.ศ. 2565 – 21 สิงหาคม พ.ศ. 2566  (1 ปี 2 เดือน 6 วัน)
หัวหน้าครอบครัว: แพทองธาร ชินวัตร
รัฐมนตรีช่วยว่าการกระทรวงพาณิชย์
ดำรงตำแหน่ง 28 ตุลาคม พ.ศ. 2555 – 22 พฤษภาคม พ.ศ. 2557  (1 ปี 6 เดือน 24 วัน)
นายกรัฐมนตรี: ยิ่งลักษณ์ ชินวัตร
รัฐมนตรีว่าการ: บุญทรง เตริยาภิรมย์ นิวัฒน์ธำรง บุญทรงไพศาล
ก่อนหน้า: ภูมิ สาระผล ศิริวัฒน์ ขจรประศาสน์
ถัดไป: อภิรดี ตันตราภรณ์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 18 มกราคม – 28 ตุลาคม พ.ศ. 2555 (9 เดือน 10 วัน)
นายกรัฐมนตรี: ยิ่งลักษณ์ ชินวัตร
รัฐมนตรีว่าการ: ธีระ วงศ์สมุทร ยุคล ลิ้มแหลมทอง
ก่อนหน้า: พรศักดิ์ เจริญประเสริฐ
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556 (2 ปี 5 เดือน 6 วัน)
โฆษกประจำสำนักนายกรัฐมนตรี
ดำรงตำแหน่ง 7 ตุลาคม – 2 ธันวาคม พ.ศ. 2551 (1 เดือน 25 วัน)
นายกรัฐมนตรี: สมชาย วงศ์สวัสดิ์
ก่อนหน้า: วิเชียรโชติ สุกโชติรัตน์
ถัดไป: ปณิธาน วัฒนายากร
 
ข้อมูลส่วนบุคคล
เกิด: 4 มิถุนายน พ.ศ. 2518 (49 ปี)  อำเภอสิชล จังหวัดนครศรีธรรมราช ประเทศไทย
ศาสนา: พุทธ
การเข้าร่วม พรรคการเมืองอื่น: ชาติพัฒนา (2541—2544) ไทยรักไทย (2546—2550) พลังประชาชน (2550—2551) ไทยรักษาชาติ (2561—2562) เพื่อไทย (2551—2561, 2565—2566) นปช. (2549–ปัจจุบัน)
คู่สมรส: สิริสกุล ใสยเกื้อ
บุตร: นปก ใสยเกื้อ ชาดอาภรณ์ ใสยเกื้อ

ณัฐวุฒิ ใสยเกื้อ (เกิด 4 มิถุนายน พ.ศ. 2518) ชื่อเล่น เต้น เป็นนักเคลื่อนไหวทางการเมืองชาวไทย ที่ปรึกษาของนายกรัฐมนตรี (แพทองธาร ชินวัตร) อดีตผู้อำนวยการครอบครัวเพื่อไทย อดีตรัฐมนตรีช่วยว่าการกระทรวงพาณิชย์และรัฐมนตรีช่วยว่าการกระทรวงเกษตรและสหกรณ์ ในรัฐบาล ยิ่งลักษณ์ ชินวัตร อดีตสมาชิกสภาผู้แทนราษฎรแบบบัญชีรายชื่อ พรรคเพื่อไทย เลขาธิการแนวร่วมประชาธิปไตยต่อต้านเผด็จการแห่งชาติ (นปช.) อดีตโฆษกประจำสำนักนายกรัฐมนตรีในรัฐบาลสมชาย วงศ์สวัสดิ์ อดีตผู้อำนวยการสถานีโทรทัศน์พีทีวี อดีตผู้ดำเนินรายการความจริงวันนี้ และอดีตรองโฆษกพรรคไทยรักไทย
ประวัติ

ณัฐวุฒิเกิดเมื่อวันที่ 4 มิถุนายน พ.ศ. 2518 ที่อำเภอสิชล จังหวัดนครศรีธรรมราช เป็นบุตรคนสุดท้อง ของสำเนา และปรียา ใสยเกื้อ มีพี่ชายคือเจตนันท์ ใสยเกื้อ ชื่อเล่น เต้น ส่วนคุณปู่ชื่อเปี่ยม ใสยเกื้อ และคุณตาชื่อชอบ นาคแก้ว
ณัฐวุฒิจบการศึกษาระดับประถมที่โรงเรียนวัดพระมหาธาตุ เมื่อปี พ.ศ. 2530 ระดับมัธยม ที่โรงเรียนเบญจมราชูทิศ นครศรีธรรมราช เมื่อ พ.ศ. 2536 จบปริญญาตรีนิเทศศาสตร์ สาขาวิทยุกระจายเสียงและโทรทัศน์ มหาวิทยาลัยธุรกิจบัณฑิต จากนั้นสำเร็จการศึกษาปริญญาโทรัฐประศาสนศาสตรมหาบัณฑิต สาขาการจัดการภาครัฐและเอกชนสำหรับผู้บริหาร สถาบันบัณฑิตพัฒนบริหารศาสตร์ (นิด้า) เมื่อ พ.ศ. 2548
ชีวิตครอบครัว ณัฐวุฒิสมรสกับ สิริสกุล ใสสะอาด ชื่อเล่น แก้ม มีบุตรชายหนึ่งคนคือ นปก (นะ-ปก) ซึ่งแปลว่า "ฟ้าคุ้มครอง" แต่มีที่มาจากชื่อย่อของแนวร่วมประชาธิปไตยขับไล่เผด็จการ คือ นปก. และบุตรสาวอีกหนึ่งคนคือ ชาดอาภรณ์ ซึ่งแปลว่า "เสื้อแดง"
วงการโทรทัศน์ > นักพูดและรายการสภาโจ๊ก

ณัฐวุฒิเริ่มมีชื่อเสียงในวงการนักพูด ด้วยการเป็นนักโต้วาทีผู้แทนโรงเรียน จนเป็นแชมป์รายการโต้คารมมัธยมศึกษา ทางไทยทีวีสีช่อง 3 โดยในรอบรองชนะเลิศ พบกับทีมโรงเรียนเทพศิรินทร์ ซึ่งมีสุพจน์ พงษ์พรรณเจริญ ชื่อเล่น ทุเรียน และสมเกียรติ จันทร์พราหมณ์ ชื่อเล่น เสนาลิง ร่วมแข่งขันด้วย ต่อมาจึงเริ่มต้นอาชีพนักพูด โดยเป็นนักอบรมการพูด กับบริษัท อดัมกรุ๊ป จำกัด ของอภิชาติ ดำดี จากนั้นก็ร่วมโต้วาทีในรายการทีวีวาที ทางช่อง 9 อ.ส.ม.ท.เป็นบางโอกาส และต่อมาเป็นดารา ประจำรายการสภาโจ๊ก และรัฐบานหุ่น ทางสถานีโทรทัศน์ไอทีวี โดยเป็นเงาเสียงของไตรรงค์ สุวรรณคีรี
วงการโทรทัศน์ > ผู้บริหารพีทีวี-ผู้ดำเนินรายการความจริงวันนี้

เมื่อปี พ.ศ. 2549 ณัฐวุฒิร่วมกับวีระ มุสิกพงศ์ จตุพร พรหมพันธุ์ จักรภพ เพ็ญแข ก่อแก้ว พิกุลทอง และอุสมาน ลูกหยี ก่อตั้งบริษัท เพื่อนพ้องน้องพี่ จำกัด เพื่อดำเนินกิจการสถานีโทรทัศน์ผ่านดาวเทียมพีทีวี โดยเข้าดำรงตำแหน่งผู้อำนวยการสถานีฯ นอกจากนี้ เขายังเป็นผู้ร่วมดำเนินรายการ "เพื่อนพ้องน้องพี่ พีทีวีเพื่อประชาชน" ร่วมกับวีระ จตุพร และจักรภพด้วย
ต่อมาในปี พ.ศ. 2551 ณัฐวุฒิเป็นผู้ร่วมดำเนินรายการความจริงวันนี้ ซึ่งผลิตโดย บจก.เพื่อนพ้องน้องพี่ และออกอากาศสดทางสถานีโทรทัศน์เอ็นบีที ร่วมกับวีระ และจตุพร แต่เมื่อรัฐบาลสมชาย มอบหมายให้ณัฐวุฒิ เข้าดำรงตำแหน่งโฆษกรัฐบาล ก่อแก้ว พิกุลทองจึงเข้ามาเป็นผู้ดำเนินรายการแทน แต่เมื่อพ้นจากตำแหน่งเมื่อวันที่ 2 ธันวาคม พ.ศ. 2551 แล้ว ณัฐวุฒิก็กลับมาดำเนินรายการอีกครั้ง จนต้องยุติการดำเนินรายการทางเอ็นบีที เมื่อวันที่ 10 ธันวาคม ปีเดียวกัน จากนั้นเมื่อปี พ.ศ. 2552 รายการนี้กลับมาออกอากาศอีกครั้ง ทางสถานีประชาธิปไตย (19 มกราคม – 25 มีนาคม) และสถานีประชาชน (15 กรกฎาคม – 12 มีนาคม พ.ศ. 2553) ตามลำดับ
วงการโทรทัศน์ > ฝ่าวงล้อม ทางเอเชียอัปเดต

หลังการประกันตัวจากข้อกล่าวหาก่อการร้าย ที่ได้รับจากช่วงการชุมนุมเดือนมีนาคม–พฤษภาคม พ.ศ. 2553 แล้ว ณัฐวุฒิเข้าเป็นผู้ดำเนินรายการ "ฝ่าวงล้อม" (30 มีนาคม – 21 เมษายน) ทางสถานีโทรทัศน์ผ่านดาวเทียมเอเชียอัปเดต จนกระทั่งมีการยุบสภาผู้แทนราษฎร เขาจึงยุติรายการนี้ เพื่อไปลงสมัครรับเลือกตั้งเป็น ส.ส.ระบบบัญชีรายชื่อ สังกัดพรรคเพื่อไทย เมื่อวันที่ 3 กรกฎาคม ปีเดียวกัน
วงการโทรทัศน์ > เข้าใจตรงกันนะ ทางพีซทีวี

หลังรัฐประหารในประเทศไทย พ.ศ. 2557 ณัฐวุฒิเข้าเป็นผู้ร่วมดำเนินรายการ "เข้าใจตรงกันนะ" ทางสถานีโทรทัศน์ดาวเทียมพีซทีวี โดยเริ่มออกอากาศครั้งแรกเมื่อวันที่ 15 กันยายน พ.ศ. 2557 ในทุกวันจันทร์-พฤหัสบดี เวลา 21:00-22:00 น. (ต่อมา หลังจากมีคำสั่งศาลปกครองให้พีซทีวีออกอากาศต่อไปได้หลังเพิกถอนใบอนุญาต รายการก็ปรับเวลามาเป็น วันจันทร์-ศุกร์ เวลา 18:20-19:10 น. แทนที่รายการมองไกลของนายจตุพร พรหมพันธุ์) โดยระยะแรกจะเป็นการสนทนาโดยมีพิธีกรทำหน้าที่ดำเนินรายการ ต่อมาในต้นปี พ.ศ. 2558 ได้ปรับรูปแบบโดยณัฐวุฒิดำเนินรายการด้วยตนเอง โดยเป็นการวิพากษ์วิจารณ์ข่าวสารในแต่ละวัน โดยบางครั้ง นายณัฐวุฒิจะดำเนินรายการผ่านทางโทรศัพท์โดยมีพิธีกรทำหน้าที่ในห้องส่งในบางวัน หรือบางครั้งจะจัดรายการสดจากบ้านพักของนายณัฐวุฒิผ่านทางหน้าเพจเฟซบุ๊กส่วนตัวและนำมาออกอากาศในช่วงเวลาของรายการ จนกระทั่งยุติรายการลงในเดือนพฤศจิกายน พ.ศ. 2561 ตามนโยบายลดรายการวิจารณ์การเมืองของสถานีฯเพื่อให้สอดรับกับการเลือกตั้งที่จะเกิดขึ้นในปี พ.ศ. 2562
ช่วงต้นปี พ.ศ. 2559 นายณัฐวุฒิได้จัดตั้งโครงการ "ด้วยรักและแบ่งปัน" เพื่อช่วยเหลือเยาวชนที่เรียนดีแต่ขาดแคลนทุนทรัพย์โดยเปิดโอกาสให้เยาวชนส่งภาพถ่ายและเรื่องราวชีวิตมายังอีเมลและไปรษณีย์ โดยนายณัฐวุฒินำเรื่องราวของเยาวชนเหล่านี้รวมถึงข่าวจากสื่อมวลชนที่นำเสนอความเดือดร้อนของเยาวชนที่เรียนดีแต่ขาดแคลนทุนทรัพย์ มาอ่านออกอากาศในรายการเข้าใจตรงกันนะวันละ 2 เรื่อง (ภายหลังเพิ่มเป็น 3 เรื่อง) รวมถึงนำเสนอผ่านเพจเฟซบุ๊กส่วนตัวของนายณัฐวุฒิอีกด้วย โดยทุกเรื่องที่ส่งเข้ามาและได้รับการเผยแพร่จะได้รับทุนการศึกษามูลค่า 5,000 บาท ผ่านบัญชีธนาคาร และเปิดโอกาสให้ร่วมบริจาคเพื่อสนับสนุนโครงการดังกล่าว
วงการโทรทัศน์ > งานทอล์กโชว์ "ด้วยรักและแบ่งปัน : ครั้งนี้พี่ขอ"

เมื่อมีเยาวชนที่เรียนดีแต่ขาดแคลนทุนทรัพย์ขอรับการช่วยเหลือเป็นจำนวนมาก นายณัฐวุฒิมีแนวคิดจะระดมทุนช่วยเหลือ โดยเตรียมการจัดทอล์กโชว์ระดมทุนขึ้น โดยใช้ชื่อว่า "ด้วยรักและแบ่งปัน : ครั้งนี้พี่ขอ" ในวันที่ 28 พฤษภาคม พ.ศ. 2560 โดยแรกเดิมจะจัดที่หอประชุมกองทัพอากาศ แต่ต่อมา พลอากาศเอก จอม รุ่งสว่าง ผู้บัญชาการทหารอากาศ ได้ออกมาตำหนิการจัดงานดังกล่าวโดยอ้างว่ากองทัพอากาศไม่อนุญาตให้จัดกิจกรรมทางการเมืองในพื้นที่ของกองทัพอากาศ นายณัฐวุฒิจึงได้ชี้แจงกับฝ่ายความมั่นคงผ่านเวทีปรองดอง ณ กระทรวงกลาโหม ถึงความจำเป็นในการจัดกิจกรรม และเปลี่ยนสถานที่จัดงานเป็นชั้น 6 ห้างสรรพสินค้าอิมพิเรียลสำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ แต่กำหนดการจัดยังคงเดิม  โดยงานก็สามารถจัดได้อย่างเรียบร้อย โดยไม่มีการขัดขวางจากเจ้าหน้าที่รัฐแต่อย่างใด และมีการออกอากาศเทปบันทึกภาพในวันที่ 4 มิถุนายน พ.ศ. 2560 ทางช่อง พีซทีวี ในช่วงเวลาของรายการ "พีซทีวีเวทีทัศน์"
วงการโทรทัศน์ > งานทอล์กโชว์ "ด้วยรักและแบ่งปัน : ครั้งนี้พี่ขอ" > ศิลปินและแขกรับเชิญ

จตุพร พรหมพันธุ์
สุทธิพงศ์ ทัดพิทักษ์กุล
เสก โลโซ
นาวาอากาศเอกอนุดิษฐ์ นาครทรรพ
บทบาททางการเมือง > พรรคชาติพัฒนา

ณัฐวุฒิเริ่มเล่นการเมือง โดยเข้าสังกัดพรรคชาติพัฒนา และลงสมัครรับเลือกตั้ง ในวันที่ 6 มกราคม พ.ศ. 2544 จากการชักชวนของธีรศักดิ์ นาคแก้ว ผู้เป็นน้าชาย แต่ได้คะแนนเป็นอันดับสอง โดยพ่ายแพ้คู่แข่งจากพรรคประชาธิปัตย์เพียง 4,000 เสียง
บทบาททางการเมือง > พรรคไทยรักไทย

ต่อมา ณัฐวุฒิเข้าสังกัดพรรคไทยรักไทย โดยร่วมทีมปราศรัยล่วงหน้าของ พ.ต.ท.ดร.ทักษิณ ชินวัตร และได้รับแต่งตั้งเป็นหนึ่งในคณะทำงานโฆษกพรรคไทยรักไทย ต่อมา พรรคคัดเลือกให้ลงสมัครรับเลือกตั้ง เป็นสมาชิกสภาผู้แทนราษฎร เมื่อวันที่ 2 เมษายน พ.ศ. 2549 และได้รับเลือกเป็น ส.ส. แต่เกิดการรัฐประหาร 19 กันยายนขึ้นเสียก่อน
บทบาททางการเมือง > แกนนำ นปช.

เมื่อวันที่ 20 กันยายน พ.ศ. 2549 ณัฐวุฒิ ร่วมกับวีระ มุสิกพงศ์ และจตุพร พรหมพันธุ์ เดินทางมาพบกันยังที่ทำการพรรคไทยรักไทย เพื่อแถลงข่าวต่อต้านการรัฐประหาร ต่อมาช่วงต้นปี พ.ศ. 2550 สถานีโทรทัศน์พีทีวีถูกปิดกั้นสัญญาณดาวเทียม จนไม่สามารถออกอากาศได้ ผู้บริหารและผู้จัดรายการจึงออกมาปราศรัยที่ท้องสนามหลวง จนกระทั่งร่วมกับหลายองค์กรประชาธิปไตยภาคประชาชน จัดตั้งขึ้นเป็นองค์กรหลักภายใต้ชื่อ แนวร่วมประชาธิปไตยขับไล่เผด็จการ (นปก.) ในเวลาต่อมา โดยณัฐวุฒิเข้ารับตำแหน่งเป็นแกนนำคนหนึ่ง และขึ้นปราศรัยต่อต้านคณะมนตรีความมั่นคงแห่งชาติ และรัฐบาลพลเอกสุรยุทธ์ จุลานนท์ มาโดยตลอด
บทบาททางการเมือง > โฆษกประจำสำนักนายกรัฐมนตรี

ราวกลางปี พ.ศ. 2550 ณัฐวุฒิเข้าสังกัดพรรคพลังประชาชน พร้อมลงสมัครรับเลือกตั้ง ส.ส.ระบบสัดส่วน กลุ่มที่ 8 พื้นที่จังหวัดภาคใต้ตอนล่าง เมื่อวันที่ 6 กุมภาพันธ์ พ.ศ. 2551 แต่ไม่ได้รับการเลือกตั้ง จากนั้นจึงได้รับแต่งตั้งให้เป็น รองโฆษกประจำสำนักนายกรัฐมนตรี ในรัฐบาลที่นำโดยสมัคร สุนทรเวช และหลังจากที่สมชาย วงศ์สวัสดิ์ ได้รับการแต่งตั้งเป็นนายกรัฐมนตรี ณัฐวุฒิก็ได้รับการแต่งตั้งเป็น โฆษกประจำสำนักนายกรัฐมนตรี ในรัฐบาลชุดนี้
บทบาททางการเมือง > เลขาธิการและโฆษก นปช.แดงทั้งแผ่นดิน

หลังจากรัฐบาลพลเอกสุรยุทธ์สิ้นสุดลง นปก.จึงเปลี่ยนชื่อองค์กรใหม่เป็น แนวร่วมประชาธิปไตยต่อต้านเผด็จการแห่งชาติ และเปลี่ยนชื่อย่อเป็น นปช. โดยณัฐวุฒิยังเป็นแกนนำอยู่ตามเดิม และหลังเหตุการณ์ความไม่สงบทางการเมืองในประเทศไทย เมษายน พ.ศ. 2552 ในรัฐบาลอภิสิทธิ์ เวชชาชีวะ เมื่อปี พ.ศ. 2552 ซึ่งณัฐวุฒิถูกควบคุมตัว พร้อมกับวีระ มุสิกพงศ์ นายแพทย์เหวง โตจิราการ และแกนนำคนอื่นๆ ในข้อหาก่อการร้าย
บทบาททางการเมือง > พรรคเพื่อไทย (รอบที่ 1)

ในการเลือกตั้ง พ.ศ. 2554 ณัฐวุฒิได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ ในสังกัดพรรคเพื่อไทย และเป็นที่คาดหมายว่าจะได้รับตำแหน่งรัฐมนตรีประจำสำนักนายกรัฐมนตรี (ดูแลสื่อมวลชน) แต่ในการแต่งตั้งรัฐมนตรี เมื่อวันที่ 9 สิงหาคม กลับไม่มีชื่อของณัฐวุฒิในตำแหน่งใด ๆ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 19
บทบาททางการเมือง > รัฐมนตรี

ณัฐวุฒิได้รับโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร (2) เมื่อวันที่ 18 มกราคม พ.ศ. 2555 แทนนายพรศักดิ์ เจริญประเสริฐ ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)
บทบาททางการเมือง > พรรคไทยรักษาชาติ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 7 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
บทบาททางการเมือง > พรรคเพื่อไทย (รอบที่ 2)

ในปี พ.ศ. 2565 เขาได้ย้ายกลับมาร่วมงานกับพรรคเพื่อไทย และได้รับตำแหน่งผู้อำนวยการครอบครัวเพื่อไทย โดยแพทองธาร ชินวัตร หัวหน้าครอบครัว ได้จัดงานเปิดตัวณัฐวุฒิที่ The Jam Factory เมื่อวันที่ 15 มิถุนายน โดยมีบทบาทสำคัญคือการทำหน้าที่ผู้ช่วยหาเสียงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ซึ่งขึ้นปราศรัยโจมตีพรรคพลังประชารัฐและพรรครวมไทยสร้างชาติมาโดยตลอด แต่หลังจากพรรคเพื่อไทยนำพรรครวมไทยสร้างชาติเข้าร่วมรัฐบาล ณัฐวุฒิได้ประกาศยุติบทบาทผู้อำนวยการครอบครัวเพื่อไทย ในรายการกรรมกรข่าวคุยนอกจอ ของสรยุทธ สุทัศนะจินดา เมื่อวันที่ 21 สิงหาคม พ.ศ. 2566
อย่างไรก็ตาม ในวันที่ 7 ตุลาคม พ.ศ. 2567 แพทองธารในฐานะนายกรัฐมนตรี ก็ได้แต่งตั้งให้ณัฐวุฒิให้ดำรงตำแหน่งที่ปรึกษาของนายกรัฐมนตรี พร้อมกับธีระพงษ์ วงศ์ศิวะวิลาส อดีตปลัดสำนักนายกรัฐมนตรี
ข้อวิพากษ์วิจารณ์

วันที่ 26 เมษายน พ.ศ. 2553 ชมรมคนนครศรีธรรมราช และสมาคมศิษย์เก่า โรงเรียนเบญจมราชูทิศ นครศรีธรรมราช ดำเนินการล่ารายชื่อ เพื่อขอให้โรงเรียนลบชื่อณัฐวุฒิ ออกจากการเป็นศิษย์เก่า เนื่องจากกลุ่มบุคคลดังกล่าว ไม่เห็นด้วยที่ณัฐวุฒิ เข้าร่วมเป็นแกนนำ นปช.
วันที่ 8 เมษายน พ.ศ. 2553 ณัฐวุฒิกล่าวปราศรัยบนเวทีราชประสงค์ว่า หากทหารเข้ามาสลายการชุมนุม อาจทำให้ผู้ชุมนุมเกิดอาการตกใจ จนทรัพย์สินรอบบริเวณอาจเกิดความเสียหายขึ้นได้ กลุ่มตรงข้ามกับฝ่ายผู้ชุมนุม และการ์ตูนล้อการเมืองในเครือข่ายสังคม ออกมาวิพากษ์วิจารณ์ว่า หากทหารเกิดอาการตกใจ ยิงผู้ที่ทำให้ทรัพย์สินเสียหายบ้าง จะเป็นอย่างไร
วันที่ 18 พฤษภาคม พ.ศ. 2553 หลังจากเกิดเหตุความรุนแรงท่ามกลางการประท้วงในหลายพื้นที่ของกรุงเทพมหานคร พันเอกสรรเสริญ แก้วกำเนิด โฆษกศูนย์อำนวยการแก้ไขสถานการณ์ฉุกเฉิน (ศอฉ.) กล่าวว่า การที่ณัฐวุฒิแถลงว่า ขอให้ทหารหยุดยิง เพื่อให้ผู้ชุมนุมที่รวมตัวกันอยู่ในพื้นที่รอบการชุมนุม สามารถกลับเข้าสู่การชุมนุมที่ราชประสงค์เพียงจุดเดียว ถือว่าณัฐวุฒิเป็นผู้ก่อการร้ายตัวใหญ่ ที่สั่งให้กลุ่มผู้ก่อการร้าย ออกไปสร้างความรุนแรงในพื้นที่ต่างๆ โดยแกนนำไม่สามารถปฏิเสธว่าไม่รู้ไม่เห็นได้
วันที่ 22 พฤษภาคม พ.ศ. 2553 ศูนย์อำนวยการแก้ไขสถานการณ์ฉุกเฉิน ได้เผยแพร่คลิปวิดีโอการปราศัยของแกนนำคนเสื้อแดงจำนวน 7 คลิป โดยมีคลิปของณัฐวุฒิจำนวน 2 คลิป คลิปแรกเป็นการปราศัยที่เขาสอยดาว จังหวัดจันทบุรี ว่า "ถ้าพวกคุณยึดอำนาจพวกผมเผาทั่วประเทศ เผาไปเลยพี่น้องผมรับผิดชอบเอง แล้วใครจะจับใครจะอะไรมาเอากับผมนี่ ถ้าคุณยึดอำนาจ เผา" คลิปที่สองเป็นการปราศัยที่สี่แยกราชประสงค์ว่า "อย่างที่ผมบอกไงครับ ว่าคนเสื้อแดงขี้ตกใจ ถ้ามายิงตู้มๆๆ คนเสื้อแดงวิ่งเข้าเกษร (วิลเลจ) วิ่งเข้าพารากอน วิ่งเข้าเซ็นทรัลเวิลด์ วิ่งเข้าโรงแรมแถวนี้ (สี่แยกราชประสงค์) แล้วเท่าที่ผมเช็คกระแสอาการตกใจแนวโน้มที่จะเป็นมีหลายอาการครับ บางคนตกใจแล้วชอบวิ่งไปหากระเป๋าแบรนด์เนม ก็มี บางคนเวลาตกใจชอบวิ่งไปหาร้านเครื่องประดับ ร้านเครื่องทองเครื่องเพชร ก็มี บางคนเวลาตกใจ ชอบขับรถเข้าไปในห้างก็มี บางคนเวลาตกใจ จุดไฟขึ้นมาดื้อๆ ก็มี" โดยพันเอกสรรเสริญ แก้วกำเนิด ได้วิเคราะห์ว่าคลิปปราศัยเหล่านี้เป็นสาเหตุให้เกิดเพลิงไหม้อาคารหลายแห่งหลังจากยุติการชุมนุม และมีผู้สั่งการทั้งในประเทศและต่างประเทศ
วันที่ 27 มิถุนายน พ.ศ. 2563 รศ.ดร.พวงทอง ภวัครพันธุ์ ยกย่องเขา ใน ฐานะ “สุภาพบุรุษไพร่”
ในช่วงการเลือกตั้งในปี พ.ศ. 2566 ณัฐวุฒิได้ขึ้นเวทีปราศัยในนามพรรคเพื่อไทย มีช่วงหนึ่งได้ร้องเพลงหาเสียงของพรรครวมไทยสร้างชาติในเชิงเสียดสีพลเอกประยุทธ์ จันทร์โอชา ผู้ที่ได้รับการเสนอชื่อเป็นนายกรัฐมนตรีของพรรค
ผลงานหนังสือ

ชกข้ามรุ่น
ผลงานเพลง > ประพันธ์เนื้อร้องและขับร้อง

รักสาวเสื้อแดง (แปลงมาจากเพลง รักสาวเสื้อลาย ของแสงสุรีย์ รุ่งโรจน์​)
แดงเสรีชน
ขอบคุณ
เพื่อนตาย
โชห่วย โชว์สวย - กระทรวงพาณิชย์ โดยกรมพัฒนาธุรกิจการค้า จัดทำเพลงและมิวสิกวิดีโอ เพื่อใช้ประชาสัมพันธ์โครงการ "โชห่วย โชว์สวย ทั่วไทย รวมใจช่วยสังคม"  โดยณัฐวุฒิเป็นผู้แต่งเนื้อร้อง จากนั้นมีผู้ท้วงติงว่า อาจละเมิดลิขสิทธิ์ทำนองเพลงของต่างประเทศ ต่อมาจึงลบออกจากยูทูบ
อภิวันท์ วิริยะชัย - เพลงพิเศษของสถานีโทรทัศน์พีซทีวี จัดทำขึ้นเพื่อแสดงความอาลัยและเชิดชูพันเอก อภิวันท์ วิริยะชัย หลังการเสียชีวิตของพันเอก อภิวันท์ เมื่อวันที่ 6 ตุลาคม 2557
โรฮิงญา - ณัฐวุฒิประพันธ์เพลงนี้ขึ้นมาและเผยแพร่ในช่วงเดือนพฤษภาคม พ.ศ. 2558 เพื่อสะท้อนปัญหาชนกลุ่มน้อยโรฮีนจาในประเทศไทย
แหล่ประชามติ - เพลงพิเศษของพีซทีวี เนื่องในโอกาสการออกเสียงประชามติร่างรัฐธรรมนูญไทย พ.ศ. 2559
น้ำท่วมใต้ - เพลงพิเศษของสถานีโทรทัศน์พีซทีวี จัดทำขึ้นเพื่อแสดงความห่วงใยและให้กำลังใจต่อผู้ประสบอุทกภัยในภาคใต้ช่วงต้นปี พ.ศ. 2560 เป็นเพลงแรกของณัฐวุฒิที่ขับร้องด้วยสำเนียงใต้
ฝากดาว - ณัฐวุฒิประพันธ์เพลงนี้ขึ้นมาและเผยแพร่ในช่วงเดือนมกราคม พ.ศ. 2561 เพื่อสะท้อนความรู้สึกและความห่วงใยต่อญาติผู้เสียชีวิตและบาดเจ็บในเหตุการณ์การชุมนุมเมื่อปี พ.ศ. 2553
ห้อง 7 แดน 2 - ณัฐวุฒิประพันธ์เพลงนี้ขึ้นมาในขณะที่ต้องโทษในเรือนจำช่วงปี พ.ศ. 2563 และเผยแพร่ในช่วงเดือนมีนาคม พ.ศ. 2564 หลังได้รับการประกันตัวออกมา เพื่อบอกเล่าเรื่องราวเกี่ยวกับความทรงจำในการต่อสู้ร่วมกับมวลชนคนเสื้อแดง
ผลงานเพลง > ประพันธ์เนื้อร้อง

อีสาระภา - เพลงดังอัลบั้มบังใบ้ (ขับร้องโดยวงมาลีฮวนน่า) เป็นเพลงที่พร่ำเพ้อถึงคนรักที่จากไปพูดถึงงานชักพระ อันการสท้อนวัฒนธรรมประเพณีของปักษ์ใต้ซึ่งเป็นบ้านเกิด
เพลงกล่อมพ่อ - เป็นบทเพลงไว้อาลัยคุณพ่อสำเนา ใสยเกื้อ โดยเพลงนี้แต่งที่ใต้ถุนศาลขณะคุณเต้นถูกจำคุก (ขับร้องโดย คฑาวุธ ทองไทย หรือ อ.ไข่ มาลีฮวนน่า)
พีทีวี - เพลงประจำสถานีโทรทัศน์พีทีวี (ร้องโดย ชาย อิสรชน (พัฒน์ เพลงไพร))
ไทยรักษาชาติ - เพลงประจำพรรคไทยรักษาชาติ
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
โทรทัศน์รวมการเฉพาะกิจแห่งประเทศไทย

| --- | --- |

ประเทศ: ไทย
ก่อตั้ง: 20 ธันวาคม พ.ศ. 2511; 56 ปีก่อน (2511-12-20)
สถานีโทรทัศน์:  ช่อง 3 เอชดี  ททบ.5 เอชดี  ช่อง 7HD  ช่อง 9 เอ็มคอตเอชดี  เอ็นบีที 2 เอชดี  ไทยพีบีเอส 
พื้นที่ฉาย: ประเทศไทย
ประเทศ: ประเทศไทย
โทรทัศน์รวมการเฉพาะกิจแห่งประเทศไทย (ชื่อย่อ: ทรท.) ก่อตั้งขึ้นเมื่อวันที่ 20 ธันวาคม พ.ศ. 2511 โดยสถานีโทรทัศน์ในประเทศไทย 3 ช่องคือ ช่อง 9 เอ็มคอตเอชดี ททบ.5 เอชดี ช่อง 7HD เพื่อทำงานร่วมกันในการจัดรายการสดที่ไม่ใช่รายการข่าว และการจัดรายงานข่าวสดเกี่ยวกับกิจกรรมพิเศษเช่นพระราชพิธี กิจกรรมภาครัฐบาล คำประกาศ แถลงการณ์ คำปราศรัยในโอกาสต่าง ๆ และการแข่งขันกีฬาเช่นโอลิมปิกฤดูร้อน เอเชียนเกมส์ ซีเกมส์ และฟุตบอลโลก
การก่อตั้ง

เมื่อปี พ.ศ. 2511 ผู้อำนวยการสถานีโทรทัศน์ในประเทศไทยในขณะนั้น ได้แก่สถานีโทรทัศน์ไทยทีวีช่อง 4 ของบริษัท ไทยโทรทัศน์ จำกัด (ช่อง 9 เอ็มคอตเอชดี ของ บมจ.อสมท ในปัจจุบัน), สถานีวิทยุโทรทัศน์กองทัพบกช่อง 5 (ททบ.5 เอชดี ในปัจจุบัน) และสถานีโทรทัศน์สีกองทัพบกช่อง 7 (ช่อง 7HD ในปัจจุบัน) ของกรมการทหารสื่อสาร กองทัพบก ได้ประชุมร่วมกันและมีมติว่าควรจะได้รวมตัวกันขึ้น เพื่อปรึกษาหารือ และดำเนินการจัดการในเรื่องต่าง ๆ อันจะเกิดประโยชน์ร่วมกันกับทุกสถานีฯ จึงก่อตั้งองค์กรชื่อว่า โทรทัศน์รวมการเฉพาะกิจแห่งประเทศไทย เมื่อวันที่ 20 ธันวาคม ปีดังกล่าว โดยกำหนดให้มีคณะกรรมการขึ้นชุดหนึ่ง ประกอบด้วยผู้อำนวยการของช่องโทรทัศน์ทั้ง 4 เป็นกรรมการ และมอบให้ผู้อำนวยการของ ททบ.5 เป็นประธานกรรมการโดยตำแหน่ง อันเป็นธรรมเนียมปฏิบัติมาแต่ก่อตั้ง ต่อมา สถานีวิทยุโทรทัศน์ไทยทีวีสีช่อง 3 (ช่อง 3 เอชดี ในปัจจุบัน) เข้าร่วมเป็นสมาชิกถาวร นับแต่ก่อตั้งเมื่อวันที่ 26 มีนาคม พ.ศ. 2513 ต่อมามีช่องโทรทัศน์เข้าเป็นสมาชิกสมทบคือ สถานีวิทยุโทรทัศน์แห่งประเทศไทย (เอ็นบีที 2 เอชดี ในปัจจุบัน) และสถานีโทรทัศน์ไทยพีบีเอส และต่อมามีสถานีโทรทัศน์ภาคพื้นดินระบบดิจิทัลที่ได้รับใบอนุญาตประกอบกิจการจาก กสทช. เข้ามาเป็นสมาชิกเพิ่มเติมอีก 21 ช่อง รวมทั้งสถานีวิทยุโทรทัศน์รัฐสภาที่เข้ามาในภายหลัง รวมเป็น 28 ช่อง ก่อนจะลดลงเหลือ 19 ช่องในเวลาต่อมาจากการคืนใบอนุญาตและปิดสถานีลง
วัตถุประสงค์

ร่วมมือในการถ่ายทอดสด รับการถ่ายทอดสด ทั้งในประเทศ และต่างประเทศ รายการสำคัญระดับชาติ เช่น พระราชพิธี พิธีสำคัญทางศาสนา พิธีสำคัญทางทหาร กิจกรรมสำคัญของภาครัฐบาล หรืองานสำคัญระหว่างประเทศ รวมทั้งการแข่งขันกีฬานัดสำคัญ อาจจะถ่ายทอดสดออกอากาศทุกสถานี หรือการถ่ายทอดสดบางสถานีเท่านั้น แล้วแต่จะเห็นควร
เป็นผู้ประสานงาน ในการตกลงค่าลิขสิทธิ์ต่าง ๆ จากการถ่ายทอดสดตามข้อ 1 เพื่อให้ได้ราคาที่เหมาะสม ทั้งนี้ เพื่อให้ผู้ชมได้รับชมการถ่ายทอดสด (กีฬา) ทั้งภายในและต่างประเทศ ที่มีคุณภาพ และระดับราคาที่เหมาะสม
เป็นสื่อกลางระหว่างสถานีโทรทัศน์ช่องต่าง ๆ เพื่อแลกเปลี่ยนความคิดเห็นซึ่งกันและกัน
พิจารณาขจัดปัญหา และข้อขัดแย้งต่าง ๆ ของแต่ละสถานี โดยจะไม่ก้าวก่ายการบริหารภายในของแต่ละสถานี
ร่วมมือสร้างสรรค์ความสัมพันธ์ระหว่างสถานีโทรทัศน์ โดยพยายามยกระดับมาตรฐานให้มีความก้าวหน้ายิ่งขึ้น และ รายการพิเศษ ข้อ เทปบันทึกภาพ และใน สารคดี
สถานีโทรทัศน์ที่เป็นสมาชิก > ในปัจจุบัน

เอ็นบีที 2 เอชดี
ไทยพีบีเอส
เอแอลทีวี
ททบ.5 เอชดี
ทีสปอร์ต 7
สถานีวิทยุโทรทัศน์รัฐสภา
ทีเอ็นเอ็น ช่อง 16
เจเคเอ็น 18
เนชั่นทีวี
ช่องเวิร์คพอยท์
ทรูโฟร์ยู
จีเอ็มเอ็ม 25
ช่อง 8
โมโน 29
ช่อง 9 เอ็มคอตเอชดี
ช่องวัน 31
ไทยรัฐทีวี
ช่อง 3 เอชดี
อมรินทร์ทีวี
ช่อง 7HD
พีพีทีวี
นิวส์วัน
ดีแอลทีวี 1-15
โปลิศทีวี
สถานีวิทยุโทรทัศน์เพื่อการศึกษา
เอ็มวีทีวี
พีเพิลทีวี
สถานีโทรทัศน์ที่เป็นสมาชิก > ในอดีต

ไอทีวี และ ทีไอทีวี
มูฟวี่ฮิตทีวีพูล
เอ็มวีทีวีแฟมิลี
สปริงนิวส์
ไบรต์ทีวี
สปริง 26
วอยซ์ทีวี
เอ็มคอตแฟมิลี่
ช่อง 3 แฟมิลี่
ช่อง 3 เอสดี
เอ็นบีทีเวิลด์
ไทยทีวีโกลบอลเน็ตเวิร์ก
CTH
Thai Sky TV
IBC
UTV
UBC
รายชื่อผู้บรรยาย > ปัจจุบัน

ปิยณี เทียมอัมพร
กมลวรรณ สุนทรธรรม
อุรัสยาน์ เพชรสดศิลป์
ณิศารัช อมะรักษ์
ร.อ.นพ.ยงยุทธ มัยลาภ (ภาคภาษาอังกฤษ)
จิตรจรรยา เพิ่มภัทร
กฤษดา นวลมี
ภาสพล โตหอมบุตร
ศจี วงศ์อำไพ
เปรมสุดา สันติวัฒนา
เกณฑ์สิทธิ์ กันธจันทร์
จีรนันท์ เขตพงศ์
ธีรวัฒน์ พึ่งทอง
เกียรติยา ธรรมวิภัชน์
อารยา สุวิเศษศักดิ์
นิศากานต์ กีร์ตะเมคินทร์
กิตติศักดิ์ ชลศึกษ์ (ถ่ายทอดสดกีฬา)
วรรณชนก สังขเวช
เฌอศานต์ ศรีสัจจัง
พิมพิมล ปัญญานะ
วิริยะ ตันนุกูลกิจ (ถ่ายทอดสดกีฬา)
ณัฐพล กิติธรรม
ศรันภา จินดาพงษ์
ไชยวุฒิ พงศร (ถ่ายทอดสดกีฬา)
ศุภชัย จิวะอุดมทรัพย์ (ถ่ายทอดสดกีฬา)
อภินันท์ อภิบาลศรี (ถ่ายทอดสดกีฬา)
สุภนิดา จันทร์มูล (ภาคภาษาอังกฤษ)
ส.กรกช ยอดไชย
รายชื่อผู้บรรยาย > ในอดีต

เจก รัตนตั้งตระกูล
เอกชัย นพจินดา (เสียชีวิตแล้ว)
ธราวุธ นพจินดา (เสียชีวิตแล้ว)
นายแพทย์อภิชาติ นิราพาธพงศ์พร (เสียชีวิตแล้ว)
ประชา เทพาหุดี (เสียชีวิตแล้ว)
ทรงอภิรัชต์ สิงห์โต (เสียชีวิตแล้ว)
พฤกษ์ อุปถัมภานนท์ (เสียชีวิตแล้ว)
อาคม มกรานนท์
อภิญญา มาลีนนท์
สิทธิชาติ บุญมานนท์
พรพรหม จุลกทัพพะ (เสียชีวิตแล้ว)
จรณชัย ศัลยพงษ์
เอ็นดู ศิลศร
ปุณยวีร์ สุขกุลวรเศรษฐ์
ธัญญะ วงศ์นาค (ถ่ายทอดสดกีฬา)
สาธิต กรีกุล (ถ่ายทอดสดกีฬา)
สมยศ แดงยวน (ถ่ายทอดสดกีฬา)
อภิสรา เกิดชูชื่น (ถ่ายทอดสดกีฬา)
ญาดา ยมกานนท์
สายสวรรค์ ขยันยิ่ง
ประภัทร์ ศรลัมพ์
ปาริชาติ ไวกวี กมลอาสน์
ชลรัศมี งาทวีสุข (ภาคภาษาอังกฤษ)
วรวุฒิ พงษ์ธีระพล (ถ่ายทอดสดกีฬา)
พ.อ.ทพ.ฤทธิกร การะเวก (ถ่ายทอดสดกีฬา)
กษิติ กมลนาวิน (ถ่ายทอดสดกีฬา)
ประไพพัสร์ โขมพัตร
ศุภรัตน์ นาคบุญนำ
จักรพันธุ์ ยมจินดา (เสียชีวิตแล้ว)
ศศินา วิมุตตานนท์
ทวินันท์ คงคราญ
ศตกมล วรกุล
นิลาวัณย์ พาณิชย์รุ่งเรือง
ช่อฟ้า เหล่าอารยะ
กันตชาติ เกษมสันต์ ณ อยุธยา
ยอดมนู ภมรมนตรี
นัจนันท์ พฤกษ์ไพบูลย์
ศรีอาภา เรือนนาค
วิทวัจน์ สุนทรวิเนตร์
มยุรา เศวตศิลา
ผุสชา โทณะวณิก
สรจักร เกษมสุวรรณ
ชาติชาย ศรีสำอางค์
ดวงกมล เทวพิทักษ์
พิษณุ นิลกลัด
วาทิต ตรีครุธพันธ์ (ถ่ายทอดสดกีฬา)
พลากร สมสุวรรณ
วีรศักดิ์ นิลกลัด (ถ่ายทอดสดกีฬา)
อดิสรณ์ พึ่งยา (ถ่ายทอดสดกีฬา)
สุนทรี อรรถสุข
อรุณโรจน์ เลี่ยมทอง
วิศาล ดิลกวณิช
อภิสมัย ศรีรังสรรค์
อดิศักดิ์ ศรีสม
คารินา โชติรวี
ขนิษฐา สาระจูฑะ
ธนาวุฒิ นุชตเวชวงศ์ (ถ่ายทอดสดกีฬา)
ธนสร อมาตยกุล
เทพพิทักษ์ จันทร์สุเทพ (ถ่ายทอดสดกีฬา)
จักรภพ เพ็ญแข
ชาญชัย กายสิทธิ์
วราภรณ์ สมพงษ์
กิตติศักดิ์ ตู้ทอง (ถ่ายทอดสดกีฬา)
อนุวัต เฟื่องทองแดง
โศภณ นวรัตนาพงษ์
อภิญญา ขาวสบาย
สัญญลักษณ์ เจริญเปี่ยม
ทพ.พิชัย ปิตุวงศ์ (ถ่ายทอดสดกีฬา)
กฤษฎิน สุวรรณบุปผา (ถ่ายทอสดกีฬา)
กรรณิกา ธรรมเกษร
ไพโรจน์ กิ่งแก้ว (ถ่ายทอดสดกีฬา)
พ.ต.หญิง.ศิริลักษณ์ มิ่งโมฬี (ถ่ายทอดสดกีฬา)
ศรสวรรค์ ภู่วิจิตร (ถ่ายทอดสดกีฬา)
อำนวยวิทย์ เสมอวงศ์ (ถ่ายทอสดกีฬา)
นาวาเอกพาสุกรี วิลัยรักษ์
สืบสกุล พันธุ์ดี
ภาษิต อภิญญาวาท
ภาณุพงศ์ กรรณาธิกรณ์
รวิฌา ทังสุบุตร
นวนันท์ บำรุงพฤกษ์
พัชระ สารพิมพา
เขมสรณ์ หนูขาว
เมษนี สถาวรินทุ
สมเกียรติ อ่อนวิมล
พิสิทธิ์ กีรติการกุล
กิตติ สิงหาปัด
ธีรัตถ์ รัตนเสวี
ชลพรรษา นารูลา (ภาคภาษาอังกฤษ)
ศศิวรรณ์ เลิศวิริยะประภา
นนทวัชร์ อนันท์พรจินดา
มนัส ตั้งสุข (เสียชีวิตแล้ว)
ชัยรัตน์ ถมยา (ภาคภาษาอังกฤษ)
พรอัปสร นิลจินดา
สุพัชรินทร์ ชาญช่างเหล็ก
ชุติมา พึ่งความสุข
อรชุน รินทรวิฑูรย์
นีรชา หลิมสมบูรณ์
ดร.รุ่งทิพย์ โชติณภาลัย (ภาคภาษาอังกฤษ)
นาวาเอกสุรสันต์ คงสิริ
พันเอกวินธัย สุวารี
รณฤทธิ์ บุญพรหม (ถ่ายทอดสดกีฬา)
รัตน์มณี กังวาลไกล
เหมือนฝัน ประสานพานิช
ดารากาญจน์ ทองลิ่ม
สิริเสาวภา เอกเอี่ยมสิน
ปาจรีย์ สวนศิลป์พงศ์
วีระศักดิ์ ขอบเขต
สุธาศินี สุทธิบงกช (ถ่ายทอดสดกีฬา)
ปัฐมาภรณ์ หาญชาญชัย
ชินดนัย มีชัย
อรนิศวร์ เพชรวงศ์ศิริ
ประพาศ ศกุนตนาค (เสียชีวิตแล้ว)
ณิชารีย์ พัดทอง
อุบลรัตน์ เถาว์น้อย
สวิตต์ ลีละพงศ์วัฒนา
แอนดรูว์ บิ๊กส์ (ภาคภาษาอังกฤษ)